  Майя Бывальцева Удмуртилэн тӧроез Александр Соловьёв школаез йылпумъянлы сӥзем ужрадъёсты одӥг нуналэ ортчытон пумысен кичӧлтонлы дурбасьтӥз. 4-тӥ пӧсьтолэзе кивалтӥсь со сярысь вераз журналистъёслы. Школаосын выпускнойёсты элькунын одӥг нуналэ ортчытыны ӵектонэн азьвылгес потӥз Удмуртиысь кунпуш ужъёсъя министр Александр Первухин. Солэн верамезъя, озьы вань удысэтъёсын эрикрадэз утён ужез умоятыны, полицейскойёсты валтӥсь ужзылэсь кысконлэсь возиськыны но «сазь нунал» юнматыны луоз. «Куке тодӥськод, кытын шутэтско анай-атайёс нылпиосынызы, капчигес. Ми али анай-атайёсын но школаосын кенешомы. Выпускнойёс понна одӥг нунал, оло, вуоно арын луоз ни», — вераз Александр Соловьёв. Школаез йылпумъянлы сӥзем ужрадъёсты одӥг нуналэ али ортчытъяло Москваын, Санкт-Петербургын, Самараын но Саратовын. Тегъёс: Мерлык МВД АлександрПервухин егитъёс Удмуртия АлександрСоловьёв школаос кышкыттэмлык  